# data[].attributes.attachment_link.readable_text
Selleks, et saaksite meile raieõigust või metsakinnistut müüa, on vajalik metsamajandamise kava. Kui metsakava pole, saame aidata selle koostamisel, meie koostööpartneriks on Metsabüroo OÜ. Samuti oleme abiks raieks vajaliku metsateatise taotlemisel piirkondlikust keskkonnaametist.

Metsamajandamise kava ja metsateatise alusel saame teha kinnistule või raieõigusele hinnapakkumise. Soovi korral teeme kiiresti ka hinnangulise pakkumise, kus ütleme hinnavahemiku, mis Teie mets väärt võiks olla. Juhul kui jõuame kokkuleppele, teeme juba täpse pakkumise.

Kuidas toimida?

Telli metsamajandamise kava - metsakorraldusettevõttelt, kus töötavad vastava litsentsiga spetsialistid. Kava kantakse avalikku metsaregistrisse.

Taotle metsateatis - piirkondlik keskkonnaamet annab loa, millist puitu ja kui palju tohib kinnistult raiuda. See on ka meile oluline info hinnapakkumise koostamiseks.

Pöördu metsa ja metsamaa kokkuostja poole - meie puhul pole tegu vaid vahendajaga! Teostame ise võsaraie ja metsa ülestöötamise, samuti väljaveo ja puidu transpordi. Omame selleks vajalikku, efektiivset ning keskkonnasäästlikku masinaparki ning tehnikat, samuti head kogemust ja teadmisi. Toodame ka saematerjali. Eriti raieõiguse müügi puhul, kus kinnistu jääb Teie omandisse, on mõistlik tellida raie ettevõttelt, mis vastutab kogu protsessi eest.

Teeme esialgse hinnapakkumise metsateatise põhjal, see võtab aega enamasti paar päeva.

Kui hinnavahemik sobib, käime kohapeal ja ütleme täpse hinna, see juhtub enamasti nädala jooksul. Lõplikku hinda mõjutab pinnase olukord, juurdepääsuteed, suhted naabritega, kelle kinnistut tuleb metsa väljaveoks läbida jms.

Lepime kokku arveldamise vormis. Võimalusi on mitmeid:
1)sortimendi leping, mille raames lepime kokku puidusortimentide hinnad ning lõplik hind selgub siis, kui puit on maha võetud;
2)raieõiguse võõrandamise korral lepime kokku kindla tehingu summa ja kanname selle üle enne tööle asumist, kui pole kokku lepitud muud moodi;
3)kinnistu müük.

Kui raietööd on lõpetatud ning leping korrektselt lõpetatud, peab metsaomanik kandma andmed raietööde tegemise kalendriaasta tuludeklaratsiooni. Tulumaksu tasumine on eraisikust müüjal võimalik ajatada 3 aasta peale. Taasmetsastamiseks on võimalik taotleda toetust Eesti Erametsaseltsi kaudu ning arvata see tulumaksust maha. Ka selles osas oskame ning saame teid aidata. Ostame kokku raieõigust ja metsakinnistuid peamiselt Rapla-, Harju- ja Läänemaal ning osaliselt Järvamaal.

Helista ja küsi pakkumist!

Tel 50 24 895

Või saada päring

# data[].attributes.attachment_link.title
Raieõiguse ja metsakinnistute ost - Pajaka Puit OÜ

# data[].attributes.attachment_link.description
Selleks, et saaksite meile raieõigust või metsakinnistut müüa, on vajalik metsamajandamise kava. Kui metsakava pole, saame aidata selle koostamisel, meie koostööpartneriks on Metsabüroo OÜ. Samuti oleme abiks raieks vajaliku metsateatise taotlemisel piirkondlikust keskkonnaametist. Metsamajandamise kava ja metsateatise alusel saame teha kinnistule või raieõigusele hinnapakkumise.

# data[].attributes.attachment_link.description
Purutuli OÜ and Warmeston OÜ joined and the merged entity is Warmeston OÜ.

# data[].attributes.attachment_link.description
Estonian state forests welcome you to spend the spring exploring our national parks and hiking trails.

# data[].attributes.attachment_link.description
OÜ Timberston on Eesti kapitalil põhinev ettevõte, mis alustas tegevust aastal 1995. Aastast 2000 kannab firma nime Timberston. Firma peamiseks tegevuseks on autoteenindus, ehitusmasinate rent, turba tootmine ja kõik metsamajandamisega seonduv (kinnistute ost, ümarmaterjali varumine ja raietööd, samuti aitame koostada metsakorralduskavasid ja aitame oma kliente toetuse taotluste koostamisel).

# data[].attributes.attachment_link.description
Me majandame metsa säästlikult ja loodussõbralikult sellisel viisil, et säiliksid metsade elurikkus, produktiivsus ja looduslikud protsessid. Tööde teostamisel järgime metsa majandamise head tava ning keskkonnastandardeid. Raieõiguse võõrandamise puhul nõustame metsaomanikku ka metsauuendustööde küsimustes.

# data[].attributes.attachment_link.description
Metsä Forest Eesti AS on Soome Metsä Group kontserni kuuluv Eestis tegutsev tütarettevõte, kus töötab kvalifitseeritud personal ja kasutatakse maailmatasemel tehnoloogiat.

# data[].attributes.attachment_link.readable_text
26.10.2018: EMA SÜÜTAB KÜÜNLAD RMK PEAKONTORI EES. Kodanikuühendus Eesti Metsa Abiks (EMA) ootab kõiki kaasaelajaid kell 9 Riigimetsa Majandamise Keskuse RMK peakontori ette Toompuiestee 24, et süüdata küünlad laialdastes lageraietes hävinud metsakoosluste mälestuseks. Leinaüritusega juhitakse tähelepanu metsade liigintensiivsele majandamisele nii riigi- kui erametsades.

13.10.2018: KODANIKUÜHENDUSED TUTVUSTAVAD HIIDLASTELE METSAPROBLEEME. Käesoleval nädalavahetusel (13.-14.10) toimub kodanikuühenduse Eesti Metsa Abiks (EMA) ja mittetulundusühingu Hiiu Tuul ühine üritus, et tutvustada hiidlastele Eesti metsanduse põhiprobleeme. Ühtlasi on üritus osa lageraievastasest kampaaniast, millega taotletakse lageraiete olulist piiramist riigimetsades ( www.lageraie.ee). Lisaks kogutakse infot läänesaartel toimuva raietegevuse kohta.

10.10.2018: TEATEID METSAST: RMK RAIUB ROHEVÕRGUSTIKKU. Läinud kuul algasid raied kahes RMK hallatavas metsas, mille juures elavad inimesed lageraietele tugevasti vastu seisid: Kloogal ja Roobukal. Eesti Metsa Abiks (EMA) on proovinud mõlema loo juures nõuandja ja infolevitajana aidata, aga paraku pole see õnnestunud. Tunneme kaasa kohalikele elanikele ja raietest räsitud elusloodusele ning avaldame avalikku nördimust selle üle, kuidas meie riigimetsade väidetavalt heaperemehelikud majandajad rahvast üle sõidavad.

27.09.2018: EMA TAUNIB EST-FORI KATSEID TEHAST SETUMAALE VIIA. Eile anti teada, et Est-For Invest OÜ on jätkanud oma projekti jaoks asupaiga otsimist algsest piirkonnast kaugemal, näiteks Setomaa vallas. Kuna projekti olemus ei ole muutunud ning arendajate tegevus äratab üha vähem usaldust, siis püsib kodanikuühendus Eesti Metsa Abiks (EMA) endiselt tehaseprojekti suhtes kriitiline.

26.09.2018: LAGERAIE LAHEMAAL - EMA VABATAHTLIKUD VAATLEJAD KAJASTAVAD RAIETÖID OTSE RAHVUSPARGI SÜDAMES. Viimastel nädalatel on kodanikuühenduse Eesti Metsa Abiks (EMA) koordinaatorid korduvalt Lahemaa rahvusparki külastanud, sest otse Vainupea sihtkaitsevööndi kõrval piirangukaitsevööndis asuvatel eramaadel on alustatud aktiivset looduskeskkonda kahjustavat metsamajanduslikku tegevust. Tegemist on raietöödega otse rahvuspargi südames ning seetõttu on Lahemaa elanikud, kellega EMA koordinaatoritel on olnud ka varasemaid kontakte, kutsunud vabatahtlikud metsavahid raietöid jälgima.

24.09.2018: EMA SOOVITAB RMK-L LOOBUDA LAGERAIEST ROOBUKA KÜLAS. Läinud nädala lõpul saatis kodanikuühendus Eesti Metsa Abiks (EMA) Riigimetsa Majandamise Keskusele (RMK) ja Saku vallale kirja, milles tõstatas kohalike inimeste soovi säilitada raudteejaama ja kohaliku aiandusühistu vahele jääva 1,9 hektari suuruse metsatuka. Kohalike jaoks leiab roheala kasutust müratõkke ja rekreatsioonialana, samuti leiavad nad, et lageraie vähendaks nende kinnistute väärtust. Loe edasi...

14.09.2018: EMA ON METSANDUSE ARENGUKAVA PROTSESSIS PETTUNUD. Eilsel metsanduse arengukava (MAK) 2030 probleeme kaardistavate alamtöörühmade ühiskohtumisel tuli kodanikuühenduse Eesti Metsa Abiks (EMA) esindajatele üllatusena, et osaleda lubati vaid ühel EMA esindajal. Kodanikuühenduse hinnangul ei ole tegemist avatud ega objektiivse protsessiga, kuna keskkonnaministeeriumi otsuseid suunab Eesti Metsa- ja Puidutööstuse Liidu (EMPL) ja Eesti Erametsaliidu (EEML) eestkõnelejate kindel käsi.

8.09.2018: EMA ALUSTAB LAGERAIEKAMPAANIAT KLOOGA INFOTELGI AVAMISEGA. Täna hommikul avalikustas kodanikuühendus Eesti Metsa Abiks (EMA) riigimetsades lageraiete olulist piiramist nõudva petitsiooni, mida on võimalik allkirjastada rahvaalgatuse lehel. Lisaks rahvapetitsioonile algab kampaania avamise raames püsimetsandust tutvustav infopäev Kloogal. Loe edasi...

11.08.2018: EMA RÄNDNÄITUS JÕUAB TARTUSSE. Kodanikuühendus Eesti Metsa Abiks (EMA) kutsub kõiki 11. augustil Tartu loodusmajas (Lille 10) avatud kunstinäitusele. Näitusele on koondatud parimad tööd EMA korraldatud kunstikonkursile "Metsa väärtus" laekunud töödele üle 200 töö koolinoortelt üle Eesti. Näitus on avatud 25. septembrini. Loe edasi...

8.08.2018: EMA PETTUSEKAHTLUSTUS KURE KINNISTUL JUHTIS TÄHELEPANU HIIGELLANKE VÕIMALDAVALE SEADUSEAUGULE. Kodanikuühendus saatis 26. juulil Keskkonnaametile ja Keskkonnainspektsioonile seoses Valgamaal läbi viidud tavatult suure, 21 hektari suuruse lageraiega - tavalise lageraielangi maksimaalne lubatav suurus on 7 hektarit. Eile vastasid ametid, et antud raiel ei esinenud rikkumisi ning see oli seadustega kooskõlas, paljastades sellega seaduseaugu, mis võimaldab Metsaseaduse mõtte täitmisest mööda minna.

26.07.2018: EMA KAHTLUSTAB MASTAAPSET METSAPETTUST VALGAMAAL. Kodanikuühendus Eesti Metsa Abiks esitas täna hommikul Keskkonnainspektsioonile ja Keskkonnaametile avaldused seoses kahtlustusega mastaapses metsapettuses Valga maakonnas Tõrva vallas, kus ühele kinnistule on väljastatud tervelt 21 hektari suuruse lageraielangi jagu metsateatisi, millest suurem osa on juba ära raiutud.

25.07.2018: EMA KOHTUB IDA-VIRUMAA AKTIVISTIDEGA. EMA koondab üha laiemat hulka Eestis elavaid inimesi, kodanikke, kes on oma elukeskkonna pärast mures ning soovivad poliitikasse panustada, et meie riiki ja maad aidata. Möödunud nädalal toimus Narva-Jõesuus esimene suurem kohtumine EMA koordinaatorite ning Ida-Virumaa kodanikuühenduste vahel. Vahetati väärtuslikku informatsiooni ning paika sai pandud ka esmane koostöökava.

Pupkevich. Ühiselt räägiti oma kodukohtade murekohtadest, meid ohustavast loodusreostuse tõenäolisusest, kui kuhu iganes Eestimaa paika peaks ehitatama tselluloositehas. 18.07.2018: NARVA HOIATUSKETT. 18. juulil toimus kodanikuühenduste kohtumine ja pressikonverents. Kokku said Eesti Metsa Abiks esindajad, Emajõe keti ja Tabivere keti eestvedajad ning Narva vastloodud kodanikuühenduse esindaja Stanislav Loe edasi...

30.06.2018: METSALAULUPIDU. Hüpassaare rabasaarel toimunud Soomaa metsalaulupeole jõudis oma kolmsada külalist ning lauluviis ei lakanud hommikuni - saarel lauldi loojakuni, külalistemaja tipitelgis päikesetõusuni. Kohalkäinud jäid rahule nii asukoha, meeleolu kui lauludega, aga kõige enam vist kokkutulemise tundega, vanade ning uute sõprade nägemisega ja meelde tuletamisega, et meil on, mille pärast koos käia, on, mida hoida.

22.06.18: EMA TUNNUSTAB VALITSUSE OTSUST TSELLULOOSITEHASE ERIPLANEERINGU LÕPETAMISE OSAS. Meenutame, et juba enne planeeringu algatamist oli ühendus seisukohal, et sellist planeeringut algatada ei tohi, informeerides sellest ka valitsuse liikmeid. EMA hinnangul sai riigi otsuse puhul eriplaneering lõpetada aga määravaks just Tartus ning Tabiveres tärganud kodanikuühenduste väljaastumine, mis on toonud tänavatele tuhandeid oma elukeskkonna kaitseks välja astunud eestlasi.

16.06.2018: LOHUSALU PARKLAVAIDLUSES SAAVUTATI LOODUSSÄÄSTLIK KOMPROMISS. Kuu aega tagasi esitas kodanikuühendus Eesti Metsa Abiks (EMA) ühes kohalike elanikega vaide Lääne-Harju vallavolikogu otsusega vastu võetud Lohusalu küla osalisele teemaplaneeringule, millega kavandati rohevõrgustiku tuumalale kokku 215 parkimiskohaga parklaid, kusjuures kolm suurt parklat kavandati otse kaitsemetsadesse.

15.06.2018: METSANDUSE ARENGUKAVA 2030 KOOSTAMISPROTSESSI ESIMENE VAHEKOKKUVÕTE. Käesolevaks hetkeks on metsanduse arengukavasse kuuluvate probleemide kaardistamisega jõutud alamtöörühmade kohtumiste esmase tulemuseni ning esimese suurema vahekokkuvõtte tegemiseni. EMA aktiivil on hea meel oma kaasaelajatele teada anda, et kõik need probleemid, mis liikumise liikmete ja rahva hulgas läbi viidud kaardistamisega kodanikuühenduse tähelepanuvälja sattusid, said ka probleemidena ära kaitstud.

13.06.2018: EMA SOOVITAB METSATÖÖD TULEOHU TÕTTU PEATADA. Kodanikuühendus Eesti Metsa Abiks (EMA) kutsub kohalikke omavalitsusi, kelle aladel on juba tekkinud või tekkimas viienda klassi tuleoht (vt Ilmateenistuse kaarti), kasutama oma õigust keelata metsa kasutamine inimeste ja loomade julgeoleku ning majandusliku kahju vältimise huvides. Ka Päästeamet on soovitanud praegusel ajal metsas viibimisest hoiduda.

4.06.2018: EMA TOETAB VALITSUSJUHTIDE PLAANI TSELLULOOSITEHASE ERIPLANEERING KATKESTADA. Kodanikuühendus Eesti Metsa Abiks (EMA) tervitab valitsusparteide juhtide vastutulekut Tartu linna, seitsme Tartumaa valla, arvukate teadlaste ja teiste Eesti kodanike pahameele äratanud tselluloositehase eriplaneeringu peatamise osas selle arvukate puuduste tõttu.

1.06.2018: LOOMAAIAS AVATAKSE NOORTE METSAKAITSETEEMALINE NÄITUS JA AUTASUSTATAKSE KUNSTIKONKURSI VÕITJAID. Reedel, 1. juunil kell 17 avatakse Tallinna Loomaaia keskkonnahariduskeskuses koolinoorte kunstikonkursi "Metsa väärtus" näitus. Näitusel on eksponeeritud valik koolinoorte metsateemalisi kunstiteoseid, samuti antakse parimatele üle auhinnad. Näitus on avatud 1. juulini. Samal ajal avatakse veebinäitus ka konkursi korraldanud kodanikuühenduse Eesti Metsa Abiks (EMA) kodulehel.

30.05.2018: KODANIKUD TEAVITAVAD RIIGIKOGULASI IDA-VIRUMAA JAAMADES PUIDU PÕLETAMISE OHTLIKKUSEST. Kodanikuühendus Eesti Metsa Abiks (EMA) koguneb täna varahommikul kell 7.00-9.00 ja lõunal kell 12.00-14.00 Riigikogu esisele platsile, et arutleda teisele lugemisele mineva elektrituruseaduse muudatuse üle. Kodanike eesmärgiks on teavitada tööle saabuvaid riigikogulasi ja ühiskonda laiemalt Elektrituruseaduse muudatuses peituvast ohust, milleks on Ida-Eesti elektrijaamades puidu põletamine taastuvenergia kvootide müügi eesmärgil.

29.05.2018: VIIMSILASED VAIDLUSTASID HUNDI TEELE KAVANDATUD RAIED. Kodanikuühendus Eesti Metsa Abiks (EMA) esitas koos Viimsi elanikega vaide metsateatisele, millega kavandatakse tiheasustusalal, kõrgendatud avaliku huviga (KAH) piirkonnas harvenduse nime all raiet, mis on väljastatud metsateatise järgi hoopis lageraie, aga mitte harvenduse mahtudes plaanitud. Tegemist on Haabneeme alevikus, Hundi teel asuva viimase terviklikult säilinud metsatukaga, kus kasvab ka väärtuslikke tammepuid ning pesitseb hulgaliselt linde.

21.05.2018: EMA MÕISTAB PUIDU MASSPÕLETAMISE ELEKTRIJAAMADES HUKKA. Kodanikuühendus Eesti Metsa Abiks (EMA) teavitab nii riigikogulasi kui avalikkust, et järgmisel kolmapäeval (30.05) Riigikogus toimuv elektrituruseaduse muutmise seaduse eelnõu (290SE) teine lugemine, mis sisaldab võimalust Narva elektrijaamades statistikakaubanduse raames piiranguteta puitu põletada, on kaasaegseima teadusinfo järgi säästva metsanduse printsiipidele ning Pariisi kliimaleppe eesmärkidele vastukäiv samm ning seepärast kavatsevad kodanikud astuda kõik vastusammud, et seda peatada.

16.05.2018: EMA JA LOHUSALU ELANIKUD ESITASID VAIDE TEEMAPLANEERINGULE, MILLEGA KAVANDATAKSE EHITUSKEELUVÖÖNDI VÄHENDAMIST JA RAADAMISI. Vaie esitati Lääne-Harju Vallavolikogu otsusega vastu võetud Lohusalu küla osalisele teemaplaneeringule, millega kavandatakse rohevõrgustiku tuumalale kokku 215 parkimiskohaga parklaid. Vaidele kirjutasid alla ka mitmed kohalikud elanikud, teiste seas helilooja Arvo Pärt ja tema naine Eleonora Pärt.

15.05.2018: METSAKAITSEÜHENDUS SEISAB FSC STANDARDI KOOSTAMISEL LINNURAHU JA METSAMEESTE ÕIGUSTE EEST. Kodanikuühendus ja FSC Eesti esindusorganisatsiooni sotsiaalkoja liige Eesti Metsa Abiks (EMA) esitas täna omapoolsed täpsustused ja parandused hetkel välja töötatavale kohalikule säästva metsanduse standardi eelnõule, juhindudes muu hulgas sellest, et ühenduse aktivistid saaksid võimalikult arusaadaval ja auditeeritaval viisil sertifikaadi täitmise üle vabatahtlikku kontrolli teostada.

4.05.2018: METSAKAITSEÜHENDUS ALUSTAB RB TRASSI KORISTUSPÄEVAL TERVE KUU VÄLTAVAID TEAVITUSTALGUID. Eesti Metsa Abiks (EMA) ootab inimesi üle kogu Eesti väljendama oma meelsust kohaliku keskkonnahoiu teemadel. Kampaanias osalejad lähevad üksi või gruppidena mõnda looduskaunisse, hävimisohus, juba hävitatud või isiklikult olulisse paika, teevad endast seal pilti ning jagavad seda sotsiaalmeedias hashtagiga #minaelansiin. Kampaania vältab 1. juunini. Loe edasi...

12.04.2018: METSAKAITSJAD TOETAVAD 400 KIRJA. Kuna planeeritav trass ohustab metsade terviklikkust, veerežiimi, rabasid ja looduslikke pühapaikasid, ning ka seetõttu, et projektil puudub vajalik läbipaistvus, avaldab kodanikuühendus Eesti Metsa Abiks Rail Balticu kriitikutele toetust.

9.04.2018: SOOMAA RAIERIKKUMISTE ÜLE ALUSTATI VÄÄRTEOMENETLUST. Kuu aja eest tegi kodanikuühendus Eesti Metsa Abiks (EMA) Keskkonnainspektsioonile (KKI) avalduse seoses Soomaa rahvuspargis toimunud raietega. Praeguseks on ühenduse kahtlustused kinnitust leidnud, kuna kõnesolevas asjas on inspektsioon alustanud väärteomenetlust juba kahe rikkumise osas.

6.04.2018: EKSPERDID PALUVAD TÕRMA HIIEMÄE RÜÜSTAMINE KOHESELT PEATADA. Eile esitas Muinsuskaitseameti looduslike pühapaikade eksperdinõukogu liige Tiit Kaasik Muinsuskaitseametile taotluse Rakvere lähistel asuval ajaloolisel Tõrma hiiemäel toimuvate raietööde peatamiseks. Raietööd avastas Kaasik juhuslikult päev varem, teavitades koheselt nii saetöölisi kui maaomanikku ja selgitades neile, et käsilolevate töödega on tegemist püha paiga rüvetamisega, millega eksitakse nii pärandipaiga hoidmise kui esivanemate tavade vastu.

5.04.2018: EMA MESINIKETIIB KOHTUS MAAELUMINISTRIGA. Kodanikuühendus Eesti Metsa Abiks (EMA) ühes mesinike delegatsiooniga kohtus maaeluminister Tarmo Tammega, et meenutada ministrile pestitsiidide liigse kasutamisega kaasnevaid kahjusid, millega mesinikud mesilaste suremise näol pidevalt kokku puutuvad. Külastuse eesmärgiks oli uurida ka seda, millise poole valib Eesti peatselt toimuval Euroopa Liidu liikmesriikide hääletusel kõikidele tolmeldajatele ülimalt kahjulike neonikotinoidide keelustamise üle.

4.04.2018: EMA PÖÖRDUMINE AJENDAS ÕIGUSKANTSLERIT TEGEMA PARANDUSETTEPANEKUT METSATEATISTEST TEAVITAMISE KORRALE. Eesti Metsa Abiks (EMA) tegi käesoleva aasta alguses õiguskantsler Ülle Madisele avalduse, milles juhitakse tähelepanu praeguse metsateatiste menetlemise korra vastuoludele haldusmenetluse ja hea halduse tavaga. Ühenduse pöördumine ajendas õiguskantslerit ettepanekule metsateatiste senise menetluskorra parandamiseks, võimaldamaks kõrvalkruntide omanike paremat kaasamist kavandatavatesse raietesse.

2.04.2018: EMA KAARDISTAB METSANDUSPROBLEEME. Eesti Metsa Abiks (EMA) osaleb kõigi nelja metsanduse arengukava alamtöörühma töös ning on teostanud probleemide kaardistuse nii ökoloogia, sotsiaalia, majanduse kui kultuuri valdkonnas. Probleemide kaardistamine toimus EMA võrgustikku koondunud huvirühmade ning sõltumatute vaatlejate poolt edastatud informatsiooni ja tähelepanekute põhjal, missugust protsessi alustas vabaühendus 2017. aasta sügisel.

22.03.2018: METSANDUSE ARENGUKAVA TÖÖRÜHM KOGUNES ESIMEST KORDA. Järgmise kümnendi metsanduse arengukava koostamise eest vastutab asjaomastest huvirühmadest moodustatud töörühm, kes seisab keerulise, aga seda vajalikuma ülesande ees - saavutada enam kui aasta väldanud metsasõja lahendamiseks ühiskondlik kokkulepe ja muuta säästev metsandus sõnakõlksust reaalsuseks.

22.03.2018: ÜHENDUSED ANDSID KULTUURIMINISTRILE ÜLE PÖÖRDUMISE PÜHAPAIKADE PÄÄSTMISEKS. Täna hommikul kohtusid Eesti Metsa Abiks (EMA), Hiite Maja, Maavalla Koda ja Tartu Ülikooli looduslike pühapaikade keskuse esindajad kultuuriminister, et anda üle pöördumine looduslike pühapaikade päästmiseks. Pöördumise üleandjad rõhutasid, et hetkel on riigi tegematajätmiste tõttu tekkinud olukord, kus kellelgi meie hulgast pole võimalik välistada, et ta ei söö lõunat hiiepuust laua taga ega kasuta tualetis ristipuidust paberit.

20.03.2018: EMA AVALDAS ÜLEVAATE KÜMNETEST MAJANDUSTEGEVUSE KÄIGUS RÜÜSTATUD PÜHAPAIKADEST. Tartu Ülikooli looduslike pühapaikade keskuse juhataja Ahto Kaasiku koostatud põhjaliku ülevaate Eestis viimaste aastakümnete jooksul rüüstatud hiiepaikadest, ristipuudest ja muudest looduslikest pühapaikadest. Ülevaates kirjeldatakse süstemaatilisi riiklikke menetlusi, mis sellist rüüstamist võimaldavad.

13.03.2018: METSANDUSE ARENGUKAVA AVAÜRITUS MÖÖDUS ELAVALT. Kohal oli nii metsaomanikke, teadlasi, puidutööstureid, kultuuritegelasi, turismiettevõtjaid, ajakirjanikke kui metsaasjade vastu huvi tundvaid kodanikke. Ürituse käigus joonistusid selgelt välja kaks erinevat osapoolt, mille rahvalikum osa pooldab metsade säästvamat, metsamajandajate ring aga veelgi intensiivsemat kasutust. Loe edasi...

12.03.2018: KODANIKUÜHENDUSE HINNANGUL EKSITAB INSPEKTSIOON AVALIKKUST. Eesti Metsa Abiks saatis Keskkonnainspektsioonile täiendava järelpärimise seoses KKI avaldusega, mille kohaselt polevat Soomaa raiete asjus lumeolude tõttu võimalik lõplikku seisukohta anda. Ühenduse hinnangul oleks KKI pidanud väljenduma konkreetsemalt, selgitades, milliseid rikkumisi on võimalik kohe tuvastada ning milliseid lume sulades, sest vastasel juhul jääb mulje, nagu üritaks inspektsioon võimalikku rikkumist pehmendada. Loe edasi...

9.03.2018: EMA PEATAS SOOMAA RAIED. Üleeile esitas Eesti Metsa Abiks Keskkonnainspektsioonile (KKI) ja Keskkonnaagentuurile (KAUR) avaldused, paludes Soomaa raied viivitamatult peatada ning tellida uus, auditeeritud inventeerimine, mis hoiaks ära edasise keskkonnakahju põhjustamist. Ametkondade sõnul on tegemist väga tõsiste süüdistustega ja vahetult pärast avalduse esitamist Soomaa raied peatati. Täna saatis EMA KKI-le täiendavad küsimused. Loe edasi...

7.03.2018: EMA KAHTLUSTAB METSAPETTUST RAHVUSPARGI SÜDAMES. Kodanikuühendus Eesti Metsa Abiks esitas ametkondadele avalduse, paludes Soomaa raied viivitamatult peatada ning tellida uus, auditeeritud inventeerimine, mis hoiaks ära edasise keskkonnakahju põhjustamist. EMA andmetel tellis Soomaal kasutusvaldust omav osaühing looduskaitsealal paikneva metsa kohta uued inventeerimisandmed, et hiilida mööda Soomaa rahvuspargi kaitsekorralduskavast.

5.03.2018: EMA PÄÄSTIS LOODUSVÄÄRTUSED. Möödunud suvel saatis kodanikuühendus Eesti Metsa Abiks Keskkonnaametile vastuväited seoses kolme Tallinna pargi kaitse alt välja arvamisega. Praeguseks on dendroloog Olev Abneri läbi viidud ekspertiis kindlaks teinud, et EMA poolt osutatud parkides leidub lausa riikliku looduskaitsetähtsusega puid ning põõsaid.

1.03.2018: ARENGUKAVA TÖÖRÜHMA ARUTELU. EMA kohtus Keskkonnaministeeriumi juhtivametnikega, selgitamaks, et kodanikuühenduse esindajad soovivad kaasa lüüa kõigis metsanduse arengukava töörühma valdkondades, kuuludes nii kultuurilisse, ökoloogilisse, sotsiaalsesse kui majanduslikku alamtöörühma, sest kodanikuühenduselt arengukavale esitatav lähteülesanne puudutab kõiki metsanduse valdkondi. Loe edasi...

20.02.2018: KOHTUMINE MINISTEERIUMIS. Eesti Metsa Abiks delegatsioon kohtus Keskkonnaministeeriumi juhtivametnikega, et selgitada säästva metsanduse pooldajate ootusi uue metsanduse arengukava koostamise protsessis. Keskkonnaministeeriumi sõnul on Metsandusnõukogus juba välja käidud ettepanek kaasata EMA MAK juhtgruppi, mis jaotatakse omakorda üksteisega lõimuvateks töörühmadeks.

14.02.2018: EMA KÄIS PARTNERLUSPÄEVAL. Keskkonnaministeeriumis toimus partnerlusorganisatsioonidele ja huvilistele korraldatud arutelupäev, kus koonduti erinevatesse keskkonnavaldkondadega tegelevatesse töötubadesse ning arutleti nii probleemide kui võimalike lahenduste üle. EMA esindajad võtsid osa metsanduse, maapõue ja vete teemalistest töötubadest. Loe edasi...

5.02.2018: KESKKONNAAMET RIKKUS LOODUSKAITSESEADUST. Läinud nädala lõpul pöördus EMA Keskkonnaameti ning Keskkonnainspektsiooni poole, et teavitada raiest värbkaku piiritletud elupaigas. Ehkki Keskkonnaamet selgitas juba samal pärastlõunal, et raie on nende hinnangul seaduslik ning linnule suhteliselt ohutu, eksis ta andmeid avalikustades Looduskaitseseaduse vastu. Loe edasi...

24.01.2018: RMK AUDITI TULEMUSED PALJASTASID RÄNGAD RIKKUMISED. FSC säästva metsamajandamise auditi tulemused, millele esitas omapoolsed kogutud tähelepanekud ka ühendus Eesti Metsa Abiks, on viimaks avalikkuse ette jõudnud, kuid midagi rõõmustavat neist paraku ei selgu. Loe edasi...

19.12.2017: METSASEADUSE MUUDATUSETTEPANEK. EMA esitas üheskoos kaheteistkümne metsaühistu ja -seltsinguga omapoolsed ettepanekud metsaseaduse muudatusele, võimaldamaks kaasata metsanduse arengukava koostamisse tänasest tasakaalustatumalt oluliste huvirühmade esindajaid ning arvestamaks kõnealuse kava koostamisel rohkem valdkondadeüleste alusdokumentidega.

15.12.2017: MEELEAVARDUS MÖÖDUS EDUKALT! Tuisusele ilmale vaatamata olid säästva metsanduspoliitika edenemisest huvitatud organisatsioonide ja huvirühmade eestvedajad kohale tulnud üle kogu Eesti, tervitades lootusrikkalt ühiseid ettevalmistusi järgmise kümnendi metsanduse arengukava koostamiseks.

16.10.2017: EMA KOONDAS RMK RIKKUMISED AUDITIKS. Täna hommikul edastasime FSC säästva metsanduse sertifikaati haldavale NEPConile üle meiepoolsed märkmed Riigimetsa Majandamise Keskuse metsamajandusliku tegevuse kohta, seades küsimuse alla praeguse metsandusliku tegevuse vastavuse FSC sertifikaadi nõuetele.

12.10.2017: EMA OOTAB MINISTEERIUMILT TÜLI ASEMEL KOOSTÖÖD. Täna saatis kodanikuühendus Eesti Metsa Abiks avaliku kirja keskkonnaminister Siim Valmar Kiislerile, kes teatas eile pressi vahendusel, et EMA õhutavat tselluloositehase vastu kohtusse minnes ühiskonnas tüli ja vaenu. Loe edasi...

25.-27.08.2017: EMA SUVELAAGER MOOSTES. Nädalavahetusel Põlva lähedal toimunud suvelaagris oli enam kui kolmekümnel metsakaitsjal võimalik lähemalt tuttavaks saada ning ühenduse selle aasta töökava üheskoos läbi arutada. Otsustati, et edaspidi hakkab aktiiv kohtuma kaks korda kuus: ühe korra Tallinnas, teise Tartus.

15.08.2017: HARKU METSADEGA KESKKONNAAMETIS. Toimus EMA algatatud ja valla ning kohaliku kogukonna toel esitatud Harku järve äärsete lageraielubade vaide arutelu. Keskkonnaametisse olid kutsutud kodanikuliikumise, kohaliku kogukonna ja vallavalitsuse esindajad ning raie taotleja, Austraalias elava maaomaniku täielike volitustega esindaja Martin Teder. Kõik osapooled peale härra Tederi olid arutelule ka kohale tulnud. Loe edasi...

22.06.2017: KOLGA KAASAMINE PÄÄDIS ÜHISE RAIEKAVAGA. Kohaliku kogukonna esindajate ja RMK poolt allkirjastatud kaasamiskokkuleppes pandi paika, mis mahus ja mil viisil majandatakse järgmise kümne aasta jooksul Kolga aleviku lähiümbruse riigimetsi. Loe edasi...

7.07.2017: EMA PALUB RAIERAHU! Kodanikuühendus Eesti Metsa Abiks soovib pöörata avalikkuse ja seadusandjate tähelepanu metsaseaduse muutmise olulisusele, kehtestamaks Eesti Ornitoloogiaühingu tungival soovitusel nelja kuu pikkuse raierahu nii riigi- kui erametsades ning seada vastavad piirangud ka asulates tehtavatele raietöödele. Loe edasi...

25.05.2017: TEINE AVALIK KIRI TEHASE KAVANDAJATELE. Täna hommikul saatis EMA tselluloositehast kavandavatele ärimeestele järjekordse selgitava kirja, et põhjendada inimeste ettevaatust kavandatava tselluloositööstuse asjus. Tegemist on juba kolmanda avaliku kirjaga rahva ning ärimeeste vahel toimunud kirjahetuses. Loe edasi...

8.05.2017: TEHASE KAVANDAJATE TEINE INFOÜRITUS. Seekordne kaasamiskoosolek, millest ühendus Eesti Metsa Abiks taas vaatlejana osa võttis, toimus Tartu Ülikoolis. Kohal olid nii teadlased, Tartu inimesed kui metsa käekäigust huvitatud kodanikuaktivistid. Arutelu läks küll pingeliseks, ent selgeid vastuseid ei saadud selgi korral.

5.05.2017: ANTI ÜLE AVALIK KIRI TSELLULOOSITEHASE KAVANDAJATELE. Liikumisse Eesti Metsa Abiks kuuluvate inimeste koostöös valmis avalik kiri Lõuna-Eestisse tselluloositehast kavandavatele ärimeestele. EMA juhtis tähelepanu tehase suurele puiduvajadusele ning ühiskonna ootustele areneda riigina metsade säästvama majandamise suunas.

1.05.2017: EMA MATKAS VORBUSELE! Tähistasime kevade algust Vorbuse raudteesilla juurde toimunud uurimisretkega, kuna just sinna on langenud Eesti puidutöösturite esimene asukohavalik hiiglasliku tselluloositehase kavandamisel. Otse raudteesilla all nägime ka jäälindu.

12.04.2017: TEHASE KAVANDAJATE ESIMENE INFOÜRITUS. Eesti Metsa Abiks osales vaatlejana Eesti Maaülikoolis toimunud infopäeval, kus tehase rajamise eestvedajad Margus Kohava ja Aadu Polli kokku tulnutele oma plaane ja nägemust tutvustasid. Tutvustusele järgnenud arutelul võtsid sõna nii teadlased kui Tartu linna elanikud, väljendades tõsist muret tehase ehitusplaanide suhtes. Loe edasi...

7.04.2017: TEINE TEHASE TEEMALINE PÖÖRDUMINE. EMA andis Tartu linnapeale Urmas Klaasile ja Tartu maavanemale Reno Laidrele Tartumaa ja Tartu linna elanike nimel üle avaliku pöördumise, milles palutakse, et neid kaasataks linna külje alla kavandatava tselluloositehase rajamisplaanidesse.

23.03.2017: KOGUNESIME NURSIPALU VÄRAVAS! Kuna riigikaitsekomisjon külastas väljasõiduistungi raames Nursipalu harjutusvälja, siis kogunesid EMA aktivistid samal ajal väljaku värava juurde, et tervitada väljasõiduistungile siirduvat riigikaitsekomisjoni ning avaldada oma rahulolematust seoses polügooni arendusprojektiga. Tõstatati küsimus, kas riiki saab kaitsta oluliste loodusväärtuste hävitamise hinnaga.

24.02.2017: LAGERAIED VIIMSIS NÖRRITASID KOHALIKKE ELANIKKE. EMA vaatlejad käisid koos kohalikega RMK raieid vaatamas ning möönsid, et enam kui kümne hektari viisi loodusliku ning sotsiaalse väärtusega Viimsi metsi on hävitatud. Loe edasi...

20.02.2017: ÜHENDUS PALUB RIIGILT KERETÜ SÄÄSTMIST. Kaitseala moodustamisega on venitatud juba aastaid, kuigi loodusteadlased hindavad sealset liigilist mitmekesisust ning leiavad, et selle mitmekesisuse säilitamiseks on looduskaitseala võimalikult kiire moodustamine hädavajalik. EMA esitas kaitseala võimalikult kiireks moodustamiseks avaliku pöördumise.

31.01.2017: KOLGA KAASAMISKOOSOLEK. RMK, kes on planeerinud Lahemaa rahvuspargi servale massiliselt lageraieid, on ühiskonna kõrgendatud tähelepanu tuules astunud sammu kodanikele lähemale ja üritanud neid raieplaneerimisse rohkem kaasata. Loe edasi...

17.01.2017: METSANDUSTEEMA KESKKONNAKOMISJONIS. Kodanike algatatud avalik
kiri ning sellele kogutud allkirjad tõid metsandusliku kriisi Riigikogu keskkonnakomisjoni
istungi keskseks teemaks. Komisjoni istungil osalesid ka maaelukomisjoni liikmed ning
kaasatud olid mitmesugused osapooled.Loe edasi...

16.12.2016: EMA ESIMENE KOGUNEMINE! Keskkonnaministeeriumi ees toimus kuuskede
raievanuse langetamise ning intensiivse metsamajandamise vastane pikett, mis tõi kokku sadu
meeleavaldajaid. Ühtlasi loetakse seda sündmust EMA liikumise sünnihetkeks.

# data[].attributes.attachment_link.description
26.10.2018: EMA SÜÜTAB KÜÜNLAD RMK PEAKONTORI EES. Kodanikuühendus Eesti Metsa Abiks (EMA) ootab kõiki kaasaelajaid kell 9 Riigimetsa Majandamise Keskuse RMK peakontori ette Toompuiestee 24, et süüdata küünlad laialdastes lageraietes hävinud metsakoosluste mälestuseks. Leinaüritusega juhitakse tähelepanu metsade liigintensiivsele majandamisele nii riigi- kui erametsades. 13.10.2018: KODANIKUÜHENDUSED TUTVUSTAVAD HIIDLASTELE METSAPROBLEEME.